অবৈধ পাথর খাদানে ভয়ঙ্কর বিস্ফোরণ! মৃত একাধিক

ওয়েব ডেস্ক : অবৈধ পাথর খাদানে (Stone quarry) ভয়াবহ বিস্ফোরণ (Blast)। ঘটনার জেরে মৃত্যু (Death) হল দু’জনের। এমন মর্মান্তিক ঘটনা ঘটেছে ওড়িশার (Odisha) ঢেনকানালে। শনিবার রাতে এই ঘটনা ঘটেছে বলে জানা গিয়েছে। তবে এখনও সেই খাদানে বেশ কিছু কর্মী আটকে রয়েছেন বলে খবর।

পুলিশ সূত্রের খবর, ঢেনকানালের গোপালপুর গ্রামের ওই খাদানে এমন ঘটনা ঘটেছে। স্থানীয়রা দাবি করেছেন, অবৈধ পদ্ধতিতে ওই খাদানকে চালানো হচ্ছিল। তবে বিস্ফোরণের (Blast) পরেই খবর দেওয়া হয় পুলিশকে। খবর পেয়ে সেখানে আসে উদ্ধারকারীদের সাতটি দল। শুরু হয়েছে উদ্ধারকার্য।

আরও খবর : দেশের সুরক্ষায় বড় পদক্ষেপ, ‘চিকেনস নেক’ করিডর সুরক্ষায় বিকল্প সেতু

সরকারি আধিকারিকরা ঘটনাস্থল পরিদর্শনের পর জানান, ধ্বংসস্তূপের নিচে কোনও আটকা পড়েছেন কি না তা বলা এখনই সম্ভব হচ্ছে না। ওই বিস্ফোরণের সময় কতজন শ্রমিক ওই খাদানে ছিলেন সে বিষয়েও কিছু জানা যায়নি। এ নিয়ে সমাজমাধ্যমে একটি ভিডিয়ে ছড়িয়ে পড়েছে। সেখানে দেখা গিয়েছে, চারিদিকে পাথরের ভাঙা টুকরো পড়ে রয়েছে।

ঘটনার পরেই প্রথমে খাদানের (Stone quarry) অন্যান্য কর্মী এবং স্থানীয় মানুষ উদ্ধার কাজ শুরু করেন বলে জানা গিয়েছে। তার পরে পৌঁছয় উদ্ধারকারী দল। বেশ কয়েকজন আহতকে উদ্ধার করে নিয়ে যাওয়া হয় হাসপাতালে। তবে কত জনের মৃত্যু হয়েছে বা কতজন আহত হয়েছেন, সে বিষয়ে প্রশাসনের তরফে এখনও পর্যন্ত কিছু জানানো হয়নি। জানা গিয়েছে, গত বছরের সেপ্টেম্বরে ঢেনকানাল জেলায় খনি বন্ধ রাখার নির্দেশ দেওয়া হয়েছিল। কিন্তু তা না মেনে বিস্ফোরণ করা হয় বলে অভিযোগ।